Document ID: 32000R2256

Komission asetus (EY) N:o 2256/2000,
annettu 11 päivänä lokakuuta 2000,
tukijärjestelmästä tiettyjen peltokasvien viljelijöille annetun neuvoston asetuksen (EY) N:o 1251/1999 soveltamista koskevista yksityiskohtaisista säännöistä annetusta asetuksesta (EY) N:o 2316/1999 poikkeamisesta 00-lajikkeisiin tai 00-lajikeryhmiin kuuluvien rypsin- ja rapsinsiementen osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 17 päivänä toukokuuta 1999 annetun neuvoston asetuksen (EY) N:o 1251/1999(1), sellaisena kuin se on viimeksi muutettuna asetuksella (EY) N:o 1672/2000(2), ja erityisesti sen 9 artiklan,
sekä katsoo seuraavaa:
(1) Komission asetuksen (EY) N:o 2316/1999(3), sellaisena kuin se on muutettuna asetuksella (EY) N:o 1454/2000(4), 4 artiklan 1 kohdassa säädetään, että jäsenvaltiot saavat antaa aluetukea ainoastaan viljelyaloille, joille on kylvetty 00-lajikkeisiin kuuluvia rypsin- ja rapsinsiemeniä eli siemeniä, joiden glukosinolaattipitoisuus on alle 25 mikromoolia grammalta ja erukahappopitoisuus alle 2 prosenttia rasvahappojen kokonaispitoisuudesta. Tällaiset lajikkeet on ilmoitettava ja kirjattava sellaisinaan direktiivillä 70/457/ETY(5), sellaisena kuin se on viimeksi muutettuna direktiivillä 98/96/EY(6), perustettuun yhteiseen lajikeluetteloon.
(2) Asetuksen (EY) N:o 2316/1999 4 artiklan 4 kohdassa säädetään, että myös komission asetuksen (EY) N:o 658/96(7), sellaisena kuin se on viimeksi muutettuna asetuksella (EY) N:o 897/2000(8), liitteessä II luetellut lajikkeet ja lajikeyhdistelmät ovat tukikelpoisia markkinointivuonna 2000/2001. Tämän säännöksen tarkoituksena on saada yhteinen lajikeluettelo päivitetyksi kyseisen markkinointivuoden aikana. Tällaista päivitystä ei ole kuitenkaan voitu tehdä säädetyssä määräajassa, ja vuonna 2001 korjattaviksi tarkoitetut rypsi ja rapsi kylvetään elokuun lopusta alkaen.
(3) Tämän vuoksi olisi selkeyden ja tietojenvaihdon vuoksi poikettava asetuksen (EY) N:o 2316/1999 säännöksistä ja laadittava markkinointivuodeksi 2001/2002 uusi rypsin- ja rapsinsiementen 00-lajikkeita ja 00-lajikeyhdistelmiä koskeva yhteisön luettelo jäsenvaltioiden viimeksi toimittamien tietojen perusteella.
(4) Tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 2316/1999 4 artiklan 1 kohdassa säädetään, tämän asetuksen liitteessä luetelluilla varmennettujen rypsin- ja rapsinsiementen 00-lajikkeilla ja 00-lajikeyhdistelmillä kylvetyille aloille voidaan myöntää asetuksessa (EY) N:o 1251/1999 säädettyä pinta-alatukea markkinointivuodeksi 2001/2002.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä lokakuuta 2000.

Labels: 17
19
6